ફાયર બ્રિગેડના સૂત્રો પાસેથી પ્રાપ્ત વિગતો મુજબ પાંડેસરા જીઆઇડીસીના શાલુ ડાઇંગમાં શુક્રવારના મોડીરાત્રીના ચોથા માળનો સ્લેબ ધડાકા ભેર તુટવા સાથે આગ ભભૂકી ઉઠી હતી. સ્લેબ તુટી પડવાને કારણે ડાઇંગ હાઉસમાં કામ કરતા કામદારો સ્લેબના કાંટમાળ નીચે દબાયા હતા, ઘટનામાં ફાયર બ્રીગેડને જાણ કરવામાં આવતા લાશ્કરોએ બચાવ અને રાહતની કામગીરી શરૂ કરી હતી. જોકે સૂત્રોના જણાવ્યા પ્રમાણે આગ એટલી વિકરાળ હતી કે લાશ્કરો માટે પણ સ્થિતિ કાબુ બહારની બની હતી જેના પગલે ફાયર તરફથી બ્રીગેડ કોલની જાહેરાત કરવામાં આવી હતી, જેમાં શહેરભરના ફાયર ફાઇટરોને પાંડેસરા જવા સૂચના આપવામાં આવીહતી.